CELEX: 62013TN0416
Language: hr
Date: 2013-08-13 00:00:00
Title: Predmet T-416/13: Tužba podnesena 13. kolovoza 2013. — Stanleybet Malta and Stanley International Betting protiv Komisije

26.10.2013   
            
            
               HR
            
            
               Službeni list Europske unije
            
            
               C 313/29
            
         Tužba podnesena 13. kolovoza 2013. — Stanleybet Malta and Stanley International Betting protiv Komisije
   (Predmet T-416/13)
   2013/C 313/55
   Jezik postupka: engleski
   
      Stranke
   
   
      Tužitelji: Stanleybet Malta Ltd (Valletta, Malta) i Stanley International Betting Ltd (Liverpool, Ujedinjena Kraljevina) (zastupnici: R. Jacchia, I. Picciano, A. Terranova, F. Ferraro, G. Dellis, P. Kakouris, i I. Koimitzoglou, odvjetnici)
   
      Tuženik: Europska komisija
   
      Zahtjevi
   
   Tužitelji od Općeg suda zahtijevaju da:
   
               —
            
            
               poništi pobijanu odluku sadržanu u dopisu Komisije od 10. lipnja 2013. da se ne usvoji prigovor koji su podnijeli tužitelji protiv Helenske Republike i Grčke organizacije nogometnih prognostičara (OPAP) u predmetu COMP/39.981, i
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu četiri tužbena razloga.
   
               1.
            
            
               U okviru prvog tužbenog razloga tužitelji ističu očito pogrešno utvrđeno činjenično stanje pri ocjenjivanju argumenata iznijetih u prigovoru pozivajući se na članak 102. UFEU-a, konkretnu i autonomnu zloporabu ili zloporabe vladajućeg položaja koje je počinio OPAP i definiciju relevantnog tržišta, te da je Komisija povrijedila obvezu da brižljivo i s dužnom pažnjom ispita prigovor.
            
         
               2.
            
            
               U okviru drugog tužbenog razloga tužitelji ističu da je Komisija povrijedila obvezu obrazlaganja i članak 296. UFEU-a.
            
         
               3.
            
            
               U okviru trećeg tužbenog razloga tužitelji ističu da je Komisija zlouporabila ovlasti i povrijedila načelo autonomne naravi i ciljeve pravila o tržišnom natjecanju.
            
         
               4.
            
            
               U okviru četvrtog tužbenog razloga tužitelji ističu očitu povredu materijalnog prava, propust da se ocijeni usuglašenost relevantnog grčkog zakonodavnog akta s pravom Unije prije procjene postoji li povreda obveze prema članku 102. UFEU-a, povredu prava na dobru i brižnu upravu iz članka 41. stavka 1. Povelje o temeljnim pravima i povredu obveze Komisije da brižljivo i s dužnom pažnjom ispita prigovor pozivajući se na članak 106. UFEU-a.